
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 691 


15 Σεπτεμβρίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εβδομήντα (70,00) στρ. 
στη θέση Ξεροβούνι Κοινότητας Ελάτης Αρκαδίας. 1 

Κήρυξη αναδασωτέας έκτασης συνολ. εμβαδού 400 
στρεμ. στην Κοινότητα Παραλίας Αυλίδος Ν. Εύ¬ 
βοιας. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του Δήμου Πειραιά (Ν. Αττικής). 3 

ΑΠΟΦΑΣΕΙΣ 

Χαρακτηρισμός ως διατηρητέου κτιριακού συνόλου που 
βρίσκεται επί της οδού Αθ. Ματάλα αρ. 4 (Ο.Τ. 109) 
του ρυμοτομικού σχεδίου δήμου Σπαρτιατών (ν. Λα¬ 
κωνίας) και καθορισμός ειδικών όρων και περιορι¬ 
σμών δόμησης αυτού». 4 

ΑΝΑΚΟΙΝΩΣΕΙΣ 

Ειδοποίηση της γενομένης καταθέσεως ποσού αποζη- 
μιώσεως απαλλοτριωθέντος ακινήτου στο Βόλο. . 5 


ΑΝ ΑΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 1497 (1) 

Κήρυξη αναδασωτέας έκτασης εβδομήντα (70,00) στρ. 
στη θέση Ξεροβούνι Κοινότητας Ελάτης Αρκαδίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις του Ν.3200/55 «περί διοικητικής απο¬ 


κέντρωσης όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 3003/11.8.1998 πρόταση του δασαρχείου Βυτί- 
νας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

6. Τις διατάξεις του άρθρου 2 § 1 Ν.2503/1997 «Διοί¬ 
κηση - Οργάνωση - Στελέχωση της Περιφέρειας, ρύθμιση 
θεμάτων για την τοπική Αυτ/ση και άλλες διατάξεις», απο¬ 
φασίζουμε: 

Κηρύσσουμε αναδασωτέα με σκοπό την φυσική της 
αποκατάσταση, που καταστράφηκε από πυρκαγιά, τη δη¬ 
μόσια δασική έκταση εμβαδού εβδομήντα (70,00) στρεμ¬ 
μάτων πόυ βρίσκεται στη θέση Ξεροβούνι Κοινότητας 
Ελάτης Αρκαδίας και προσδιορίζεται από τα στοιχεία Α, Β, 
..., Ν, Ξ, Α και έχει όρια: 

Ανατολικά: Δημόσιο ελατοδάσος Δυτικού Μαινάλου. 

Δυτικά: Συνιδιόκτητο δάσος Ράδου. 

Βόρεια: Δημόσιο ελατοδάσος Δυτικού Μαινάλου. 

Νότια: Δημόσιο ελατοδάσος Δυτικού Μαινάλου, 

όπως φαίνεται στο συνημμένο διάγραμμα, που απο¬ 
τελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Αυγούστου 1998 

Ο Γεν. Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 2488 (2) 

Κήρυξη αναδασωτέας έκτασης συνολ. εμβαδού 400 
στρεμ. στην Κοινότητα Παραλίας Αυλίδος Ν. Εύ¬ 
βοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

α. Τις διατάξεις του Ν. 2218/84 όπως τροποποιήθηκαν 
και συμπληρώθηκαν με το Ν.2307/95 σύμφωνα με τις 
οποίες εγκαθιδρύθηκαν ως Β' βαθμός Τοπικής Αυτοδιοί¬ 
κησης σε Νομαρχιακές Αυτοδιοικήσεις (Ν.Α.). 

β. Τις διατάξεις του Ν.2503/97 (ΦΕΚ 107Α/97) «Διοί¬ 
κηση - Οργάνωση - Στελέχωση της Περιφέρειας - ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ. Την 6747/29.9.1997 Απόφαση του Γενικού Γραμμα¬ 
τέα Περιφέρειας Στερεός Ελλάδας «Μεταβίβαση αρμο¬ 
διοτήτων στους Προϊσταμένους των Δασικών Υπηρεσιών 
της Περιφέρειας Στερεάς Ελλάδας και της εξουσίας να 
υπογράφουν με εντολή Γενικού Γραμματέα της Περιφέ¬ 
ρειας Στερεάς Ελλάδας». 

δ. Τις διατάξεις του Ν.998/79 άρθρα 38 παρ. 1 και 41 
παρ. 1. 

ε. Τις δ/γές του Υπ. Γεωργίας α) 160417/1180/ 
8.7.1980, β) 182447/3049/24.9.1980. 

στ. Την Ζ/4610/25.8.1998 αναφορά του Δασαρχείου 
Χαλκίδας «Περί κηρύξεως αναδασωτέας έκτασης 400 
στρεμ. που βρίσκεται στα όρια της Κοινότητας Παραλίας 
Αυλίδας, διακακατεχομένου δάσους της περιοχής που 
κάηκε κατά την πυρκαγιά της 4.7.1998, στη θέση Μεγάλη 


Ράχη, κ.λπ.», αποφασίζουμε: 

Κηρύσσουμε αναδασωτέα με σκοπό την διατήρηση του 
χαρακτήρα του δάσους και των δασικών εκτάσεων και την 
προστασία και ανάπτυξη της δασικής βλάστησης με φυ¬ 
σική αναγέννηση την έκταση των 400 στρεμ. που βρίσκε¬ 
ται στα διοικητικά όρια της Κοινότητας Παραλίας Αυλίδας 
στη θέση «Μεγάλη Ράχη» κ.λπ. του διακατεχομένου δά¬ 
σους Παραλίας Αυλίδας. 

Οι ανωτέρω εκτάσεις προσδιορίζονται στο χάρτη κλιμ. 
1:50000 που συνέταξε το Δασαρχείο Χαλκίδας που απο¬ 
τελεί αναπόσπαστο μέρος της παρούσης απόφασης με 
στοιχεία Α-Β-Γ - Δ- Ε- Ζ-Α. 

Στην απόφαση αυτή δεν συμπεριλαμβάνονται οι αγροτι¬ 
κού χαρακτήρα εκτάσεις που βρίσκονται εντός της περι¬ 
μέτρου της καείσης έκτασκης και που το συνολικό εμβαδό 
είναι 2.130 στρεμ. και οι κατά το παρελθόν καείσες και 
κηρυχθείσες ως αναδασωτέες εκτάσεις. 

Τα όρια των καμένων δασών και δασικών εκτάσεων εί¬ 
ναι: 

Ανατολικά: Αγροτικές εκτάσεις. 

Δυτικά: Δασικές εκτάσεις. 

Βόρεια: Αγροτικές εκτάσεις. 

Νότια: Περιφέρεια Κοινότητας Δήλεσι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 26 Αυγούστου 1998 

Με εντολή Γεν. Γραμ. Περιφέρειας 
Ο Διευθυντής Δασών 
ΝΙΚΟΛΑΟΣ ΑΓΑΘΟΥ ΛΟΥΚΑΣ 

ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

(3) 

Τροποποίηση του εγκεκριμένου ρυμοτομικού σχεδίου του 
Δήμου Πειραιά (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 9β του άρθρου 25 του Ν.2508/ 
1997 «Βιώσιμη οικιστική ανάπτυξη των πόλεων και οικι¬ 
σμών της Χώρας και άλλες διατάξεις» (Α' 124). 

3. Τις διατάξεις του άρθρου 29Α του Ν. 1558/1985«Κυ - 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν.2081 /1992 (Α' 154) και αντι- 
καταστάθηκε με την παρ. 2α του άρθρου 1 του Ν.2469/ 
1997 (Α' 38). 

4. Την 510/1996 γνωμοδότηση του δημοτικού συμβου¬ 
λίου Πειραιά (Ν. Αττικής). 

5. Την 313/1997 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

6. Το γεγονός ότι από τις κανονιστικές διατάξεις του 
διατάγματος αυτού δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

7. Την 337/1998 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 


Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του Δήμου Πειραιά (Ν. Αττικής) στο τμήμα 
της πόλης που έχει χαρακτηρισθεί ως παραδοσιακό με το 
από 27.7.1992 Π.Δ/γμα (Δ' 410), στην περιοχή Ν. Φαλή¬ 
ρου και ειδικότερα στη συμβολή των οδών Καραϊσκάκη, 
ΖαΤμη και Ζερβού με τον καθορισμό χώρου κοινοχρήστου 
πρασίνου και τον χαρακτηρισμό τμήματος της οδού Ζερ¬ 
βού ως πεζοδρόμου, όπως φαίντεαι στο σχετικό πρωτό¬ 
τυπο διάγραμμα σε κλίμακα 1:500, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 20072/1998 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 14 Αυγούστου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΑΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠ ΟΦΑΣΕ ΙΣ 

Αριθ. 23159/5106 (4) 

Χαρακτηρισμός ως διατηρητέου κτιριακού συνόλου που 
βρίσκεται επί της οδού Αθ. Ματάλα αρ. 4 (Ο.Τ. 109) 
του ρυμοτομικού σχεδίου δήμου Σπαρτιατών (ν. Λακω¬ 
νίας) και καθορισμός ειδικών όρων και περιορισμών δό¬ 
μησης αυτού». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός (Α' 210), 
που τροποποιήθηκαν με το άρθρο 1 (παρ. 1 και 2 του ν. 
1772/1988 Τροποποίηση διατάξεων του ν. 1577/1985 
«ΓΟΚ» και άλλες διατάξεις (Α' 191). 

2. Τις διατάξεις του άρθρου 29Ατουν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του ν. 2081/1992 (Α' 154) και αντι- 
καταστάθηκε με την παρ. 2α του άρθρου 1 του ν. 2469/ 
1997 (Α' 38). 

3. Την υπ' αριθμ. 103326/1281/5.12.1996 απόφαση 
του Υπουργού Υπουργού και του Υφυπουργού Περιβάλλο¬ 
ντος, Χωροταξίας και Δημοσίων Έργων «Μεταβίβαση αρ¬ 
μοδιοτήτων του Υπουργού και του Υφυπουργού Περιβάλ¬ 
λοντος, Χωροταξίας και Δημοσίων Έργων στον Γενικό 
Γραμματέα και στους Προϊσταμένους των Γενικών Διευ¬ 
θύνσεων και τμημάτων του Υπουργείου Περιβάλλοντος 
Χωροταξίας και Δημοσίων Έργων - πλήν Γ ενικής Γ ραμμα- 
τείας Δημοσίων Έργων» (1126Β/16.12.1996). 

4. Τις διατάξεις της παρ. 8 του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 10.10.97 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 3.3.98 (αρ. πρωτ. 6219/1527/1998) σύμ¬ 
φωνη γνώμη του ενδιαφερομένου Λ. Ματάλα. 

7. Το γεγονός ότι παρήλθε η προθεσμία που προβλέπε- 
ται από τις διατάξεις του άρθρου 4 παρ. 2 του ν. 1577/ 

1985 (Α' 210), όπως τροποποιήθηκε με την παρ. 2 του άρ¬ 
θρου 1 του ν. 1772/1989 (Α' 91) χωρίς να περιέλθουν στη 
Δ/νση Πολεοδ. Σχεδιασμού, Τμήμα Παραδοσιακών Οικι¬ 
σμών τυχόν αντιρρήσεις των υπολοίπων ενδιαφερομέ¬ 
νων. 

8. Το γεγονός ότι από τις κανονιστικές διατάξεις αυτής 
απόφασης δεν προκαλείται δαπάνη σε βάρος του κρατι¬ 


κού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτιριακό σύνολο, 
αποτελούμενο από τρία (3) κτίρια (1,2,3) που βρίσκεται 
επί της οδού Αθ. Ματάλα αρ. 4 (Ο.Τ. 109) του ρυμοτομι¬ 
κού σχεδίου Δήμου Σπαρτιατών (ν. Λακωνίας), φερόμενο 
ως ιδιοκτησία κληρονόμων Δημ. Ματάλα, όπως φαίνονται 
με μαύρη διαγράμμιση στο σχετικό πρωτότυπο διάγραμμα 
σε κλίμακα 1:2000 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 23159/ 
1988 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Στο Χαρακτηριζόμενο ως διατηρητέο κτιριακό σύ¬ 
νολο απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή διακοσμητικών 
στοιχείων κάθε ενός κτιρίου του. 

3. Επιτρέπεται η επισκευή, ο εκσυχρονιο,. >ς των εγκα¬ 
ταστάσεων, η ενίσχυση του φέροντα οργαν, ιμού, η εσω¬ 
τερική διαρρύθμιση καθώς και επεμβάσεις για λόγους λει¬ 
τουργικούς κάθε κτιρίου του προτεινόμενου ως διατηρη¬ 
τέου κτιριακού συνόλου εφόσον δεν αλλοιώνεται ο αρχιτε¬ 
κτονικός του χαρακτήρας. 

4. Επιτρέπεται η ανέγερση νέου κτιρίου στο οικόπεδο 
που βρίσκεται το διατηρητέο κτιριακό σύνολο ή προσθήκη 
σ’ αυτό, μετά από σύμφωνη γνώμη της Επιτροπής Πολοε- 
οδομικού και Αρχιτεκτονικού Ελέγχου (ΕΠΑΕ), σύμφωνα 
με τις ισχύουσες πολεοδομικές διατάξεις, εφόσον δεν πα¬ 
ραβλάπτεται το κτιριακό σύνολο και ο χώρος που το περι¬ 
βάλλει. 

5. Απαγορεύεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί- 
σματα. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων κάθε κτιρίου. 

6. Για οποιαδήποτε επέμβαση στο εξωτερικό ή εσωτε¬ 
ρικό κάθε κτιρίου του διατηρητέου κτιριακού συνόλου και 
του περιβάλλοντα χώρου του, καθώς και για την τοποθέ¬ 
τηση επιγραφών, απαιτείται έγκριση της (ΕΠΑΕ). 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Αυγούστου 1998 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Ειδοποίηση της γενομένης καταθέσεως ποσού αποζημιώ- 
σεως απαλλοτριωθέντος ακινήτου στο Βόλο. 

Ο Στυλιανός - Ιωάννης Κουτνατζής του Γεωργίου, κάτοι¬ 
κος Κηφισιάς, οδός Πατριάρχου Μαξίμου 13, κατέθεσε 
στο Ταμείο Παρακαταθηκών και Δανείων (Κεντρική Υπη¬ 
ρεσία Αθηνών) το ποσό των δραχμών τετρακοσίων είκοσι 
τεσσάρων χιλιάδων εκατόν είκοσι πέντε (424,125) ως 
αποζημίωση των δικαιούχων του 50% εξ αδιαιρέτου τμή¬ 
ματος οικοπέδου που βρίσκεται στο Βόλο, στη συμβολή 
των οδών Μαυροκορδάτου και Ερμού βάσει της υπ’ αριθ¬ 
μόν 18/1982 πράξεως τακτοποιήσεως του Τμήματος Πο¬ 
λεοδομίας και Πολεοδομικών εφαρμογών της Νομαρχίας 
Μαγνησίας. Το ποσό της αποζημιώσεως αυτής προκύπτει 
από την καθορισθείσα με την υπ’ αριθμόν 220/1997 από¬ 
φαση του Μονομελούς Πρωτοδικείου Βόλου περί καθορι¬ 
σμού προσωρινής τιμής μονάδος αξία (145.000 δρχ. ανά 
τ.μ. 5,85 τ.μ. χ 50%) και δεν αφορά το έτερο 50% εξ 
αδιαιρέτου του αυτού τμήματος οικοπέδου, ιδιοκτησίας 
Γεωργίου Κουτνατζή, ο οποίος έχει ήδη εισπράξει το ανα¬ 
λογούν εις αυτόν ποσό αποζημιώσεως. Διευκρίνεζεται ότι 
η πιο πάνω απόφαση 220/97 του Μον. Πρωτοδικείου Βό¬ 


λου εκδόθηκε επί αιτήσεως του πιο πάνω καταθέτη κατά 
των 1. Χριστίνας συζ. Βασ. Διαμαντοπούλου, κατοίκου 
Αθηνών, 2. Ιωάννας συζ. Αποστ. Μελαχροινού, το γένος 
θ. Ζαφειριού, κατοίκου Βόλου και 3. Γεωργίου Στυλ. 
Κουτνατζή, κατοίκου Κηφισιάς, και ότι το τμήμα οικοπέ¬ 
δου στο οποίο αφορά η κατατιθέμενη αποζημίωση προσ¬ 
διορίζεται στο σχεδιάγραμμα που συνοδεύει την πιο πάνω 
18/1982 πράξη τακτοποιήσεως με τους αριθμούς 4 - 5 - 
3-4. 

Το συνεπεία της ανωτέρω καταθέσεως υπ’ αριθμόν 
τέσσερις χιλιάδες διακόσιες ενενήντα δύο (4.292) της 
πρώτης (1ης) Σεπτεμβρίου 1998 γραμμάτιο συστάσεως 
παρακαταθήκης του ταμείου Παρακαταθηκών και Δα¬ 
νείων (Κεντρική Υπηρεσία Αθηνών) κατατέθηκε στη συμ¬ 
βολαιογράφο Πειραιώς Αικατερίνη Τσιλιβή - Νικολινάκου, 
η οποία συνέταξε την με τον αριθμό 10517/1.9.1998 σχε¬ 
τική πράξη της. 

Ειδοποιούνται οι ενδιαφερόμενοι για την τοιαύτη παρα¬ 
κατάθεση. 

(Αριθ. διπλ. 6016614 (σειρά VIII! ΔΟΥ Γ Αθηνών). 

Αθήνα, 8 Σεπτεμβρίου 1998 

Η Πληρεξούσια Δικηγόρος 
ΙΦΙΓΕΝΕΙΑ ΠΑΣΧΑΛΙΔΟΥ-ΚΟΥΤΝΑΤΖΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



